Pinka severská

Pinka severská (iné názvy: ikavec, pinka ikavec, pinka ikavá, ikavec severný, pinka severská; Fringilla montifringilla) je malý spevavec z čeľade pinkovitých. Podľa Medzinárodnej únie na ochranu prírody a prírodných zdrojov pinka severská patrí medzi najmenej ohrozené druhy, trend celkovej populácie je klesajúci, podľa prieskumov v rokoch 19802013 stavy v Európe mierne poklesli. Podľa výsledkov paneurópskeho sčítania bežných druhov vtákov má trend hýľa obyčajného v Európe za roky 1980  2017 mierny pokles.

 Opis 
Dĺžka tela: 14
Rozpätie krídel: 25
Hmotnosť: 2227 g

Pinka ikavec je rovnako veľká ako jej hojnejšia príbuzná pinka obyčajná (pinka lesná). Má štíhle telo, pomerne dlhý chvost a krátky špicatý zobák. Samec vo svadobnom šate má šedú až čiernu hlavu, zátylok, chrbát, chvost a krídla s dvomi viditeľnými pruhmi. Hruď je oranžová, brucho biele, zobák a končatiny žltkasté, na bokoch má hnedé škvrny. V prostom šate je sfarbený podobne ako samička, ktorá má hlavu a chrbát oranžovú s čiernymi škvrnkami. Od pinky obyčajnej ju spoľahlivo rozoznáme vďaka oranžovej hrudi a tmavému chrbátu. 

Pinka ikavec žije v kŕdľoch, často v spoločnosti piniek lesných. Ide o veľmi zdatného letca.

 Hlas 

 Rozšírenie 
Pinka severská hniezdi na území tiahnúcom sa od Britských ostrovov a Škandinávskeho polostrova po Estónsko a Kamčatku. Prezimovať odlieta do strednej a južnej Európy, severnej Afriky, Pakistanu, Indie, Číny a Japonska. Súčasná európska populácia má približne 2543 miliónov jedincov.

 Výskyt a stav na Slovensku 
Na Slovensku sa vyskytuje pravidelne ako zimný hosť v čase od októbra do apríla. Každoročne na Slovensku prezimuje približne 300 000 – 2 000 000 jedincov. Vo veľkých, po niektoré roky aj niekoľkotisícových kŕdľoch sa zdržiavajú pinky v bučinách, kde sú ich obľúbenou potravou bukvice. Zimovanie bolo zistené v 76,70 % mapovacích kvadrátov.

 Biotop 
Hniezdi predovšetkým v otvorených ihličnatých, brezových a bukových lesoch, na lesných čistinách a burinatých lokalitách.

 Hniezdenie 
Hniezdo si stavia najčastejšie na ihličnatých drevinách. Vďaka jeho zamaskovaniu lišajníkom, kôrou a trávami je zväčša dobre ukryté. V priebehu mája až júla doňho kladie 38 bielych vajíčok s čiernymi škvrnkami, na ktorých samička sedí 1112 dní.

 Potrava 
V severských oblastiach sa živí cez leto drobným hmyzom, húsenicami, motýlikmi a inými bezstavovcami, cez zimu semenami rastlín a stromov.

 Ochrana 
Je zákonom chránená, spoločenská hodnota je 300 €  (Vyhláška MŽP č. 170/2021).

 Galéria 

 Referencie 

 Iné projekty 

 Externé odkazy 



 Zdroj 

Kategória:Pinkovité
Kategória:Vtáky na Slovensku
Kategória:Najmenej ohrozené druhy